
AVIZ
asupra propunerii legislative pentru instituirea în drepturi a familiilor de pensionari beneficiari ai facilităţilor reglementate de OUG nr. 71/2004, aprobată prin Legea nr. 565/2004
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru instituirea în drepturi a familiilor de pensionari beneficiari ai facilităţilor reglementate de OUG nr. 71/2004, aprobată prin Legea nr. 565/2004, trimisă cu adresa nr. P.l.x-89 din 28 februarie 2007, înregistrată  sub nr. 31/191 din 1 martie 2007.
Senatul a respins propunerea legislativă în şedinţa din 22 februarie 2007.
Camera Deputaţilor este cameră decizională în cazul acestei iniţiative legislative.
Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din 14.03.2007.


Membrii comisiei au examinat propunerea  legislativă supusă avizării, expunerea de motive, avizul favorabil al Consiliului Legislativ nr. 1490 din 6.11.2006, precum  şi punctul de vedere al Guvernului, transmis cu adresa nr. 3596/ D.P.S.G./ 21.11 .2006. 

În urma dezbaterilor, cu unanimitate de voturi, s-a hotărât avizarea negativă a propunerii legislative, întrucât, pentru respectarea principiului unicităţii reglementării, modificările propuse ar fi trebuit să se raporteze la textul Ordonanţei de urgenţă a Guvernului nr.71/2004 privind acordarea unor facilităţi familiilor de pensionari.
În raport de obiectul şi conţinutul său, propunerea legislativă face parte din categoria legilor ordinare.

